ระเบียบคณะกรรมการกำกับกิจการพลังงานว่าด้วยการขอรับใบอนุญาตและการอนุญาตการประกอบกิจการพลังงานพ.ศ. ๒๕๕๑ อาศัยอำนาจตามความในมาตรา๕๐ แห่งพระราชบัญญัติการประกอบกิจการพลังงาน พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกำกับกิจการพลังงานออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยการขอรับใบอนุญาตและการอนุญาตการประกอบกิจการพลังงาน พ.ศ. ๒๕๕๑ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิก(๑)ระเบียบคณะกรรมการนโยบายพลังงานแห่งชาติ ว่าด้วยหลักเกณฑ์ วิธีการ และเงื่อนไขในการขอรับใบอนุญาตและการอนุญาตการประกอบกิจการพลังงาน พ.ศ. ๒๕๕๑(๒)ระเบียบคณะกรรมการนโยบายพลังงานแห่งชาติ ว่าด้วยหลักเกณฑ์ วิธีการและเงื่อนไขในการประกอบกิจการพลังงาน พ.ศ. ๒๕๕๑(๓)ระเบียบคณะกรรมการกำกับกิจการพลังงาน ว่าด้วยหลักเกณฑ์ วิธีการ และเงื่อนไขในการขอรับใบอนุญาตและการอนุญาตการประกอบกิจการไฟฟ้าพลังงานหมุนเวียน พ.ศ. ๒๕๕๑ข้อ๔ ผู้ใดประสงค์จะประกอบกิจการพลังงานต้องมีคุณสมบัติดังต่อไปนี้(๑)เป็นบุคคลธรรมดา โดยต้อง(ก)มีสัญชาติไทย(ข)ไม่เป็นคนไร้ความสามารถหรือคนเสมือนไร้ความสามารถ(ค)มีศักยภาพทางการเงินและทางเทคนิคเพียงพอที่จะก่อสร้างและดำเนินกิจการพลังงาน(ง)ภายในระยะเวลาสามปีย้อนหลังก่อนปีที่ยื่นคำขอจนถึงวันที่ได้รับใบอนุญาตต้องไม่มีประวัติเป็นผู้ถูกพิทักษ์ทรัพย์เด็ดขาดหรือเป็นบุคคลล้มละลาย(จ)ไม่เป็นผู้อยู่ระหว่างถูกสั่งพักใช้ หรือเพิกถอนใบอนุญาตในระยะเวลาสองปีก่อนวันขอรับใบอนุญาต(ฉ)ไม่เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ(ช)มีกรรมสิทธิ์ สิทธิครอบครองหรือสิทธิใช้ประโยชน์ในพื้นที่หรือทรัพย์สินที่ใช้ในการประกอบกิจการ(๒)เป็นห้างหุ้นส่วนหรือบริษัทจำกัดตามประมวลกฎหมายแพ่งและพาณิชย์หรือเป็นบริษัทมหาชนจำกัดตามกฎหมายว่าด้วยบริษัทมหาชนจำกัดหรือนิติบุคคลต่างประเทศซึ่งมีสำนักงานสาขาในประเทศไทย โดยต้อง(ก)มีศักยภาพทางการเงินและทางเทคนิคเพียงพอที่จะก่อสร้างและดำเนินกิจการพลังงาน(ข)ไม่เป็นผู้อยู่ระหว่างถูกสั่งพักใช้หรือเพิกถอนใบอนุญาตในระยะเวลาสองปีก่อนวันขอรับใบอนุญาต(ค)ไม่เป็นผู้ถูกพิทักษ์ทรัพย์ตามคำสั่งศาลหรือถูกศาลมีคำสั่งให้ฟื้นฟูกิจการตามกฎหมายว่าด้วยล้มละลายอันเป็นเหตุให้เจ้าหนี้หรือบุคคลที่สามซึ่งแต่งตั้งโดยเจ้าหนี้ทำหน้าที่บริหารแทนกรรมการชุดเดิมหรือเข้าสู่กระบวนการล้มละลายหรือถูกศาลพิพากษาให้เป็นบุคคลล้มละลาย(ง)มีกรรมสิทธิ์ สิทธิครอบครอง หรือสิทธิใช้ประโยชน์ในพื้นที่หรือทรัพย์สินที่ใช้ในการประกอบกิจการ(จ)ผู้มีอำนาจทำการแทน ผู้แทนนิติบุคคล หรือผู้จัดการนิติบุคคล ต้องมีคุณสมบัติตาม (๑)(ก) (ข) (ง) (จ) และ (ฉ)(๓)เป็นกระทรวง ทบวง กรม ราชการส่วนท้องถิ่น รัฐวิสาหกิจหรือนิติบุคคลที่มีกฎหมายจัดตั้งขึ้นข้อ๕ ก่อนการยื่นคำขอรับใบอนุญาตประกอบกิจการพลังงานหากผู้ประสงค์จะประกอบกิจการพลังงานต้องดำเนินการปลูกสร้างอาคารหรือตั้งโรงงานเพื่อประกอบกิจการพลังงานอันต้องปฏิบัติตามกฎหมายที่กำหนดไว้ในมาตรา ๔๘ให้ยื่นคำขอพร้อมเอกสารหลักฐานเพื่อประกอบการพิจารณาอนุญาตตามกฎหมายว่าด้วยการนั้นต่อสำนักงานหรือสำนักงานประจำเขต แล้วแต่กรณี มาพร้อมกับคำขอรับใบอนุญาตการประกอบกิจการพลังงานข้อ๖ ผู้ขอรับใบอนุญาตต้องยื่นคำขอรับใบอนุญาตการประกอบกิจการพลังงานตามแบบที่เลขาธิการกำหนดโดยระบุประเภทของกิจการพลังงานที่ประสงค์จะดำเนินการให้ชัดเจนต่อสำนักงานหรือสำนักงานประจำเขตแล้วแต่กรณีพร้อมด้วยเอกสารและหลักฐานดังต่อไปนี้(๑)กรณีเป็นบุคคลธรรมดา(ก)สำเนาบัตรประจำตัวประชาชน(ข)เอกสารและหลักฐานที่แสดงศักยภาพทางการเงิน เช่นเอกสารรับรองสถานะทางการเงินของสถาบันการเงิน หรือเอกสารแสดงสิทธิในทรัพย์สิน(ค)เอกสารและหลักฐานแสดงผลการดำเนินงานที่เกี่ยวข้องกับกิจการพลังงานและเป็นประโยชน์ต่อการดำเนินกิจการพลังงาน(ง)แผนการประกอบกิจการพลังงานซึ่งมีรายละเอียดเกี่ยวกับการประกอบกิจการพลังงานที่ขออนุญาต เช่น แผนการลงทุนแผนการให้บริการที่สามารถให้บริการได้อย่างมีประสิทธิภาพความพร้อมในการประกอบกิจการพลังงาน(จ)เอกสารและหลักฐานเกี่ยวกับการบริหารจัดการการประกอบกิจการพลังงานที่ขออนุญาต เช่นประสบการณ์หรือจำนวนของเจ้าหน้าที่ที่จะดำเนินการประกอบกิจการพลังงานระบบป้องกันสภาพแวดล้อมเป็นพิษที่เพียงพอระบบการดำเนินการอย่างปลอดภัย แผนการจัดฝึกอบรมที่เกี่ยวข้อง(ฉ)เอกสารและหลักฐานอื่นเพิ่มเติมตามประเภทของกิจการพลังงานที่จะขอรับใบอนุญาตตามที่กำหนดไว้ในข้อ๖(๒)กรณีเป็นห้างหุ้นส่วน บริษัทจำกัด บริษัทมหาชนจำกัดหรือนิติบุคคลต่างประเทศซึ่งมีสำนักงานสาขาในประเทศไทย(ก)สำเนาหนังสือรับรองการเป็นห้างหุ้นส่วนหรือจดทะเบียนนิติบุคคลในกรณีเป็นหนังสือรับรองการจดทะเบียนนิติบุคคลต่างประเทศต้องมีการรับรองจากสถานทูต หรือสถานกงสุลของประเทศนั้น ๆ ในประเทศไทยหรือกระทรวงการต่างประเทศ โนตารีพับลิคหรือหน่วยงานอื่นที่มีอำนาจออกหนังสือรับรองตามกฎหมายของประเทศนั้น ๆพร้อมทั้งสำเนาใบทะเบียนพาณิชย์สำนักงานสาขาในประเทศไทยของนิติบุคคลต่างประเทศ(ข)สำเนาบัญชีรายชื่อผู้ถือหุ้นหรือกรรมการที่นายทะเบียนรับรอง(ค)สำเนาบัตรประจำตัวประชาชนของผู้มีอำนาจทำการแทน ผู้แทนนิติบุคคลหรือผู้จัดการนิติบุคคล(ง)หนังสือมอบอำนาจให้จัดการหรือดำเนินการ(จ)เอกสารและหลักฐานตาม (๑) (ข) ถึง (ฉ)(๓)กรณีเป็นกระทรวง ทบวง กรม ราชการส่วนท้องถิ่น รัฐวิสาหกิจหรือนิติบุคคลที่มีกฎหมายจัดตั้งขึ้น(ก)หนังสือมอบอำนาจให้จัดการหรือดำเนินการ(ข)เอกสารและหลักฐานอื่นอันจำเป็นตามที่คณะกรรมการกำหนดข้อ๗ ผู้ขอรับใบอนุญาตการประกอบกิจการพลังงานต้องยื่นเอกสารและหลักฐานเพิ่มเติมตามประเภทของกิจการพลังงานที่จะขอรับใบอนุญาตดังต่อไปนี้(๑)การประกอบกิจการไฟฟ้า(ก)ใบอนุญาตผลิตไฟฟ้า๑)ข้อเสนอโครงการซึ่งมีรายละเอียดเกี่ยวกับสถานที่ผลิตไฟฟ้าที่จะขออนุญาตแผนผังแสดงเส้นทางและตำแหน่งที่ตั้งสถานประกอบการแผนธุรกิจ ทุนสำหรับใช้จ่ายก่อตั้งกิจการและทุนสำหรับดำเนินกิจการต่อไปและวัตถุประสงค์ของการผลิตไฟฟ้า ทั้งนี้ถ้าเป็นการผลิตเพื่อจำหน่ายให้ผู้รับใบอนุญาตการประกอบกิจการไฟฟ้าและผู้ใช้ไฟฟ้าต้องมีสัญญาซื้อขายไฟฟ้าหรือสัญญาจะซื้อจะขายมาแสดงด้วย๒)รายละเอียดเกี่ยวกับกระบวนการผลิตไฟฟ้าชนิดและแหล่งที่มาของพลังงานปริมาณการใช้พลังงานต่อปีและเครื่องจักรอุปกรณ์ที่ใช้ในการผลิตไฟฟ้า๓)แบบแปลนที่ใช้ในการประกอบกิจการไฟฟ้าพร้อมทั้งรายการคำนวณซึ่งมีรายละเอียดเกี่ยวกับแบบแปลนของอาคารโรงไฟฟ้าผังแสดงที่ตั้งเครื่องจักร พร้อมรายการเครื่องจักรและอุปกรณ์ในโรงไฟฟ้าโดยมีวิศวกรลงนามรับรองตามกฎหมายว่าด้วยวิชาชีพวิศวกรรม๔)แบบระบบดับเพลิง๕)แผนปฏิบัติการฉุกเฉิน กรณีเกิดอุบัติเหตุและเพลิงไหม้๖)แผนผังประกอบกิจการไฟฟ้า ซึ่งมีรายละเอียดเกี่ยวกับแผนที่แสดงลักษณะที่ตั้งและขอบเขตของโรงผลิตไฟฟ้า แผนผังวงจรไฟฟ้าเส้นเดี่ยว (Single line diagram) แสดงวงจรของระบบผลิตไฟฟ้าระบบป้องกัน และระบบควบคุมไฟฟ้า๗)สำเนาเอกสารขององค์กรปกครองส่วนท้องถิ่นที่แสดงว่าที่ดินแปลงที่จะก่อสร้างโรงไฟฟ้าไม่ต้องห้ามตามกฎหมายว่าด้วยการผังเมืองสามารถใช้ประโยชน์เพื่อสร้างโรงไฟฟ้าได้๘)[๒] เอกสารข้อมูลเกี่ยวกับโรงไฟฟ้าซึ่งมีรายละเอียดในเรื่องเหตุผล ความจำเป็นและวัตถุประสงค์ของโครงการสาระสำคัญของโครงการ ผู้ดำเนินการ สถานที่ที่จะดำเนินการขั้นตอนและระยะเวลาดำเนินการ ผลผลิตและผลลัพธ์ของโครงการผลกระทบที่อาจเกิดขึ้นกับประชาชนและสิ่งแวดล้อมมาตรการป้องกัน แก้ไข เยียวยาในกรณีที่เป็นโครงการหรือกิจการที่ไม่ต้องจัดทำรายงานการวิเคราะห์ผลกระทบสิ่งแวดล้อมให้ปฏิบัติตามประมวลหลักการปฏิบัติที่คณะกรรมการประกาศกำหนดในกรณีที่เป็นโครงการหรือกิจการที่ต้องจัดทำรายงานการวิเคราะห์ผลกระทบสิ่งแวดล้อมให้ยื่นรายงานการวิเคราะห์ผลกระทบสิ่งแวดล้อมที่ผ่านความเห็นชอบจากคณะกรรมการผู้ชำนาญการตามมาตรา๔๙ แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕ เพื่อประกอบการพิจารณาในกรณีที่เป็นโครงการหรือกิจการที่อาจก่อให้เกิดผลกระทบต่อชุมชนอย่างรุนแรงทั้งทางด้านคุณภาพสิ่งแวดล้อม ทรัพยากรธรรมชาติและสุขภาพตามที่กฎหมายกำหนดหรือกำหนดโดยหน่วยงานผู้มีอำนาจหน้าที่ตามกฎหมายให้ยื่นรายงานการวิเคราะห์ผลกระทบสิ่งแวดล้อมสำหรับโครงการหรือกิจการที่อาจก่อให้เกิดผลกระทบต่อชุมชนอย่างรุนแรงทั้งทางด้านคุณภาพสิ่งแวดล้อม ทรัพยากรธรรมชาติและสุขภาพที่ผ่านความเห็นชอบหรือผ่านการให้ความเห็นจากคณะกรรมการผู้ชำนาญการตามมาตรา๔๙ แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕ แล้วและให้สำนักงาน กกพ.จัดให้มีการดำเนินการรับฟังความคิดเห็นของประชาชนและผู้มีส่วนได้เสียให้ผู้ขอรับใบอนุญาตเป็นผู้รับผิดชอบค่าใช้จ่ายตามที่คณะกรรมการกำหนดในการจัดให้มีกระบวนการรับฟังความคิดเห็นของประชาชนและผู้มีส่วนได้เสียตามวรรคสี่ข)ใบอนุญาตระบบส่งไฟฟ้า๑)แผนงานเกี่ยวกับการส่งไฟฟ้าจากระบบผลิตไฟฟ้าไปยังระบบจำหน่ายไฟฟ้าซึ่งมีรายละเอียดเกี่ยวกับต้นทุนดำเนินการสายส่งไฟฟ้า การเชื่อมต่อระบบส่งไฟฟ้า และมาตรฐานด้านเทคนิคและความปลอดภัย๒)แผนผังแสดงลักษณะทิศทางและแนวเขตของระบบส่งไฟฟ้า๓)เอกสารข้อมูลเกี่ยวกับระบบส่งไฟฟ้า ซึ่งมีรายละเอียดในเรื่องเหตุผลความจำเป็นและวัตถุประสงค์ของโครงการ สาระสำคัญของโครงการ ผู้ดำเนินการสถานที่ที่จะดำเนินการ ขั้นตอนและระยะเวลาดำเนินการ ผลผลิตและผลลัพธ์โครงการผลกระทบที่อาจเกิดขึ้นกับประชาชนและสิ่งแวดล้อม มาตรการป้องกัน แก้ไข หรือเยียวยา(ค)ใบอนุญาตระบบจำหน่ายไฟฟ้า๑)แผนงานเกี่ยวกับการนำไฟฟ้าจากระบบส่งไฟฟ้าหรือระบบผลิตไฟฟ้าไปยังผู้ใช้ไฟฟ้าซึ่งมีรายละเอียดเกี่ยวกับต้นทุนดำเนินการ การเชื่อมต่อระบบจำหน่ายไฟฟ้ามาตรฐานด้านเทคนิคและความปลอดภัย ท้องที่ที่จะจำหน่ายไฟฟ้า ระบบไฟฟ้าที่จะจำหน่ายมาตราส่วนบริเวณที่จะจำหน่ายไฟฟ้า แนว จำนวน และขนาด ของสายเมน พร้อมอุปกรณ์ต่าง ๆที่จะก่อสร้างระบบจำหน่ายไฟฟ้า๒)แผนผังแสดงลักษณะทิศทางและแนวเขตของระบบจำหน่ายไฟฟ้า๓)หนังสือยินยอมให้ใช้หรือเชื่อมต่อระบบโครงข่ายพลังงานกับผู้รับใบอนุญาตรายอื่นหากต้องมีการเชื่อมต่อระบบโครงข่ายพลังงานกับผู้รับใบอนุญาตรายนั้น(ง)ใบอนุญาตจำหน่ายไฟฟ้า๑)สำเนาสัญญาเกี่ยวกับการประกอบกิจการจำหน่ายไฟฟ้ารวมทั้งสำเนาสัญญาซื้อขายไฟฟ้ากับลูกค้าที่จำหน่ายไฟฟ้าทุกรายยกเว้นการไฟฟ้านครหลวงและการไฟฟ้าส่วนภูมิภาคให้ยื่นลักษณะของต้นแบบสัญญาซื้อขายไฟฟ้าและจำนวนลูกค้าแต่ละประเภท๒)แผนงานเกี่ยวกับการจำหน่ายหรือการจัดให้ได้มาซึ่งไฟฟ้าซึ่งมีรายละเอียดเกี่ยวกับการจำหน่ายหรือการจัดให้ได้มาซึ่งไฟฟ้า๓)จำนวนผู้ใช้ไฟฟ้า จำนวนหน่วยไฟฟ้าที่ผู้ใช้ไฟฟ้าแต่ละรายต้องการใช้ในแต่ละเดือนประมาณการใช้พลังไฟฟ้าและพลังไฟฟ้าสูงสุดในแต่ละเดือนและจำนวนหน่วยไฟฟ้าที่จะจำหน่าย ยกเว้นการไฟฟ้านครหลวง และการไฟฟ้าส่วนภูมิภาคให้ยื่นข้อมูลดังกล่าวแยกตามกลุ่มผู้ใช้ไฟฟ้าแต่ละประเภท(จ)ใบอนุญาตควบคุมระบบไฟฟ้า๑)กระบวนการด้านการผลิตไฟฟ้า ประกอบด้วยแผนการผลิตไฟฟ้าแผนบำรุงรักษาโรงไฟฟ้าและอุปกรณ์ต่าง ๆ แผนปฏิบัติการเชื้อเพลิงแผนการประสานงานด้านปริมาณและการจัดการส่งเชื้อเพลิง และสัญญาซื้อขายไฟฟ้า๒)เอกสารประกอบในการสั่งเดินเครื่อง ประกอบด้วย มาตรฐานงานควบคุมระบบกำลังไฟฟ้าข้อกำหนดในการควบคุมและใช้ระบบส่ง (grid code) แผนรองรับเหตุฉุกเฉินด้านเชื้อเพลิงและไฟฟ้าและแผนการนำระบบกลับเข้าใช้งานหลังเกิดไฟดับ๓)ข้อมูลด้านกำลังคน๔)เอกสารอื่นเกี่ยวกับศูนย์ควบคุมระบบไฟฟ้า(๒)การประกอบกิจการก๊าซธรรมชาติ(ก)ใบอนุญาตขนส่งก๊าซธรรมชาติทางท่อผ่านระบบส่งก๊าซธรรมชาติ๑)แผนการขนส่งก๊าซธรรมชาติทางท่อซึ่งมีรายละเอียดเกี่ยวกับแผนการลงทุนต้นทุนดำเนินการ แผนการก่อสร้างท่อรูปแบบและความลึกของท่อ ตลอดจนการปฏิบัติตามกฎหมายเกี่ยวกับการขนส่งก๊าซธรรมชาติเช่น สัญลักษณ์มาตรฐานสีของระบบท่อหรือชนิดของท่อส่งก๊าซธรรมชาติ๒)แผนผังประกอบการขนส่งก๊าซธรรมชาติซึ่งมีรายละเอียดเกี่ยวกับแนวเส้นการวางท่อส่งก๊าซธรรมชาติ ขอบเขตของการขนส่ง ระยะห่างที่เพียงพอระหว่างอาคารบ้านเรือนและชุมชนและแผนผังการวางท่อส่งก๊าซธรรมชาติ๓)แผนการรักษาความปลอดภัยและป้องกันภัยและอุบัติเหตุหรืออันตรายแก่บุคคลหรือทรัพย์สินของผู้อื่นซึ่งมีรายละเอียดเกี่ยวกับมาตรการป้องกันระบบสัญญาณเตือนภัยรวมทั้งแผนปฏิบัติการฉุกเฉินกรณีเกิดอุบัติเหตุและเพลิงไหม้๔)แผนการบำรุงรักษาระบบท่อส่งก๊าซธรรมชาติ การตรวจสอบและทดสอบระบบท่อส่งก๊าซธรรมชาติการตรวจหาตำแหน่งการรั่วของท่อส่งก๊าซธรรมชาติและการปรับปรุงระบบท่อส่งก๊าซธรรมชาติ๕)เอกสารข้อมูลเกี่ยวกับการขนส่งก๊าซธรรมชาติทางท่อ ซึ่งมีรายละเอียดในเรื่องเหตุผลความจำเป็น และวัตถุประสงค์ของโครงการ สาระสำคัญของโครงการ ผู้ดำเนินการสถานที่ที่จะดำเนินการ ขั้นตอนและระยะเวลาดำเนินการ ผลผลิตและผลลัพธ์โครงการผลกระทบที่อาจเกิดขึ้นกับประชาชนและสิ่งแวดล้อม มาตรการป้องกัน แก้ไข หรือเยียวยา(ข)ใบอนุญาตจัดหาและค้าส่งก๊าซธรรมชาติ๑)แผนงานการจัดหาและค้าส่งก๊าซธรรมชาติซึ่งมีรายละเอียดเกี่ยวกับแหล่งและปริมาณก๊าซที่มีการจัดหา และแผนการลงทุน๒)รายละเอียดเกี่ยวกับโครงสร้างราคาจำหน่ายก๊าซธรรมชาติ๓)สำเนาสัญญาซื้อขายหรือสัญญาจะซื้อจะขายก๊าซธรรมชาติ(ค)ใบอนุญาตค้าปลีกก๊าซธรรมชาติผ่านระบบจำหน่ายก๊าซธรรมชาติ๑)แผนงานการค้าปลีกก๊าซธรรมชาติผ่านระบบจำหน่ายก๊าซธรรมชาติ๒)รายละเอียดเกี่ยวกับโครงสร้างราคาจำหน่ายก๊าซธรรมชาติ๓)สำเนาสัญญาซื้อขายหรือสัญญาจะซื้อจะขายก๊าซธรรมชาติ(ง)ใบอนุญาตเก็บรักษาและแปรสภาพก๊าซธรรมชาติจากของเหลวเป็นก๊าซ๑)แผนการเก็บรักษาก๊าซธรรมชาติซึ่งมีรายละเอียดเกี่ยวกับการปฏิบัติตามกฎหมายเกี่ยวกับการเก็บรักษาก๊าซธรรมชาติ๒)แผนผังประกอบการขนส่งก๊าซธรรมชาติซึ่งมีรายละเอียดเกี่ยวกับสถานที่และเครื่องอำนวยความสะดวกในการเก็บรักษาก๊าซธรรมชาติที่มีระยะห่างจากอาคารบ้านเรือนและชุมชนเพียงพอที่จะไม่เป็นอันตรายต่อความปลอดภัยของบุคคลหรือทรัพย์สินของผู้อื่นตามที่คณะกรรมการกำหนดทั้งนี้ ตามกฎหมายว่าด้วยการนั้น๓)แผนการรักษาความปลอดภัยและป้องกันภัยและอุบัติเหตุหรืออันตรายแก่บุคคลหรือทรัพย์สินของผู้อื่นซึ่งมีรายละเอียดเกี่ยวกับมาตรการป้องกันระบบสัญญาณเตือนภัยรวมทั้งแผนปฏิบัติการฉุกเฉินกรณีเกิดอุบัติเหตุและเพลิงไหม้๔)เอกสารข้อมูลเกี่ยวกับการเก็บรักษาและแปรสภาพก๊าซธรรมชาติจากของเหลวเป็นก๊าซซึ่งมีรายละเอียดในเรื่องเหตุผล ความจำเป็น และวัตถุประสงค์ของโครงการสาระสำคัญของโครงการ ผู้ดำเนินการ สถานที่ที่จะดำเนินการขั้นตอนและระยะเวลาดำเนินการ ผลผลิตและผลลัพธ์โครงการผลกระทบที่อาจเกิดขึ้นกับประชาชนและสิ่งแวดล้อม มาตรการป้องกัน แก้ไข หรือเยียวยาทั้งนี้ ในกรณีที่เป็นโครงการหรือกิจการซึ่งต้องจัดทำรายงานการวิเคราะห์ผลกระทบสิ่งแวดล้อมให้ยื่นรายงานการวิเคราะห์ผลกระทบสิ่งแวดล้อมมาเพื่อประกอบการพิจารณาแทนข้อ๘ เมื่อสำนักงานได้รับคำ ขอรับใบอนุญาตการประกอบกิจการพลังงานแล้วให้ดำเนินการดังต่อไปนี้(๑)ตรวจสอบคุณสมบัติตามข้อ ๔ เอกสารและหลักฐานตามข้อ ๕ ข้อ ๖ และข้อ ๗ แล้วแต่กรณี(๒)ในกรณีจำเป็นสำนักงานอาจตรวจสอบสถานที่หรือสิ่งของที่ใช้ในการประกอบกิจการโดยผู้ขอรับใบอนุญาตต้องอำนวยความสะดวกตามสมควร(๓)เมื่อสำนักงานตรวจสอบตาม (๑) หรือ (๒) แล้วให้สำนักงานจัดทำความเห็นเสนอต่อคณะกรรมการเพื่อพิจารณาออกใบอนุญาตภายในสี่สิบห้าวันนับแต่วันที่สำนักงานหรือสำนักงานประจำเขตได้รับคำขอเอกสารและหลักฐานครบถ้วนระยะเวลาในการพิจารณาอนุญาตตามวรรคหนึ่งไม่นับรวมระยะเวลาตามกระบวนการรับฟังความคิดเห็นของประชาชนและผู้มีส่วนได้เสียรวมถึงการดำเนินการเพื่อให้เป็นไปตามกฎหมายอื่นที่เกี่ยวข้องกับการอนุญาตนี้[๓]ข้อ๙ เมื่อคณะกรรมการได้รับคำขอรับใบอนุญาตการประกอบกิจการพลังงานเอกสารหลักฐานประกอบการขอรับใบอนุญาต และความเห็นของสำนักงานให้คณะกรรมการดำเนินการพิจารณาคำขอรับใบอนุญาตให้แล้วเสร็จภายในสามสิบวันนับแต่วันที่ได้รับความเห็นของสำนักงานข้อ๑๐ ในการพิจารณาออกใบอนุญาตตามข้อ ๙ให้คณะกรรมการคำนึงถึงเรื่องดังต่อไปนี้(๑)ประโยชน์ต่อผู้บริโภค ผู้ใช้บริการ อุตสาหกรรม เศรษฐกิจ ความมั่นคงของรัฐและประโยชน์สาธารณะอื่น ตลอดจนการแข่งขันอย่างเป็นธรรม(๒)ศักยภาพด้านการเงินและความสามารถในการบริหารจัดการที่จะทำให้กิจการมีความมั่นคงและดำเนินงานได้อย่างต่อเนื่อง(๓)ความเหมาะสมและสอดคล้องกับแผนพัฒนากำลังผลิตไฟฟ้า แผนการลงทุนในกิจการไฟฟ้าแผนการจัดหาก๊าซธรรมชาติ และแผนการขยายระบบโครงข่ายพลังงาน แล้วแต่กรณี(๔)ศักยภาพในการจัดหาแหล่งเงินทุนมารองรับการดำเนินการตามแผนการลงทุนทั้งในภาวะปกติและในภาวะที่อาจเกิดเหตุการณ์ไม่คาดคิด(๕)แผนการด้านเทคนิคที่มีความสมเหตุสมผลสอดรับกับแผนการให้บริการซึ่งจะก่อให้เกิดการใช้ทรัพยากรอย่างมีประสิทธิภาพ(๖)มาตรฐานด้านความปลอดภัยและผลกระทบต่อสิ่งแวดล้อมทั้งนี้คณะกรรมการจะไม่ออกใบอนุญาตให้แก่ผู้ขอรับใบอนุญาตที่มิได้ปฏิบัติตามกฎหมายอื่นที่เกี่ยวข้องข้อ๑๑ หากคณะกรรมการพิจารณาอนุญาตให้ประกอบกิจการพลังงานแล้วให้สำนักงานแจ้งผลการพิจารณาให้ผู้ขอรับใบอนุญาตทราบพร้อมทั้งระยะเวลาในการชำระค่าธรรมเนียมเมื่อผู้ขอรับใบอนุญาตชำระค่าธรรมเนียมภายในระยะเวลาที่กำหนดตามวรรคหนึ่งแล้วให้คณะกรรมการออกใบอนุญาตให้แก่ผู้ขอรับใบอนุญาตในกรณีที่ผู้ขอรับใบอนุญาตไม่ชำระค่าธรรมเนียมภายในระยะเวลาที่กำหนดให้ถือว่าผู้ขอรับใบอนุญาตไม่ประสงค์จะขอรับใบอนุญาตและให้เลขาธิการสั่งจำหน่ายเรื่องออกจากระบบข้อ๑๒ ใบอนุญาตให้เป็นไปตามแบบที่เลขาธิการกำหนดโดยความเห็นชอบของคณะกรรมการข้อ๑๓ ในการออกใบอนุญาตให้คณะกรรมการกำหนดเงื่อนไขในใบอนุญาตดังต่อไปนี้ให้ผู้ได้รับใบอนุญาตต้องปฏิบัติ(๑)ประกอบกิจการพลังงานด้วยตนเองเว้นแต่เป็นการโอนสิทธิที่ได้รับความเห็นชอบจากคณะกรรมการตามมาตรา ๕๕(๒)ดำเนินกิจการและดูแลรักษากิจการให้เป็นไปตามมาตรฐานที่กฎหมายกำหนด(๓)เงื่อนไขในเรื่องการกำหนดอัตราค่าบริการการบำรุงรักษาสถานที่และเครื่องอุปกรณ์มาตรฐานด้านความปลอดภัยและสิ่งแวดล้อมการแจ้งหรือส่งข้อมูลเกี่ยวกับการประกอบกิจการพลังงาน หรือเงื่อนไขอื่นเกี่ยวกับการประกอบกิจการพลังงานทั้งนี้ ตามที่คณะกรรมการกำหนดข้อ๑๔ ในกรณีที่ผู้รับใบอนุญาตจะเปลี่ยนแปลงรายการที่ขออนุญาตไปจากที่ได้มีการอนุญาตซึ่งมิใช่สาระสำคัญผู้รับใบอนุญาตต้องยื่นคำขอต่อสำนักงานหรือสำนักงานประจำเขตแล้วแต่กรณี เพื่อขอเปลี่ยนแปลงรายการที่ได้รับอนุญาตหากปรากฏว่ารายการที่จะขอเปลี่ยนแปลงเป็นรายการซึ่งมีสาระสำคัญอันอาจกระทบต่อกำลังการผลิตมาตรฐานด้านความปลอดภัย หรือสิ่งแวดล้อมการเปลี่ยนแปลงรายการดังกล่าวต้องได้รับความเห็นชอบจากคณะกรรมการก่อนข้อ๑๕ ในกรณีที่ใบอนุญาตประกอบกิจการพลังงานสูญหายถูกทำลาย หรือชำรุดในสาระสำคัญให้ผู้ได้รับใบอนุญาตยื่นคำขอรับใบแทนใบอนุญาตต่อสำนักงานเมื่อสำนักงานพิจารณาแล้ว ให้ออกใบแทนใบอนุญาตให้แก่ผู้ยื่นคำขอ ทั้งนี้ใบแทนใบอนุญาต ให้เป็นไปตามแบบที่เลขาธิการกำหนดข้อ๑๖ ในการออกใบอนุญาตระบบส่งไฟฟ้าใบอนุญาตระบบจำหน่ายไฟฟ้า หรือใบอนุญาตจำหน่ายไฟฟ้าให้แก่การไฟฟ้าฝ่ายผลิตแห่งประเทศไทย การไฟฟ้านครหลวงและการไฟฟ้าส่วนภูมิภาคตามมาตรา ๑๕๐ ให้ออกใบอนุญาตเป็นรายภาคข้อ๑๗ บรรดาใบอนุญาตการประกอบกิจการไฟฟ้าซึ่งออกตามระเบียบคณะกรรมการนโยบายพลังงานแห่งชาติว่าด้วยหลักเกณฑ์ วิธีการ และเงื่อนไขในการขอรับใบอนุญาตและการอนุญาตการประกอบกิจการพลังงาน พ.ศ. ๒๕๕๑ระเบียบคณะกรรมการนโยบายพลังงานแห่งชาติ ว่าด้วยหลักเกณฑ์ วิธีการและเงื่อนไขในการประกอบกิจการพลังงาน พ.ศ. ๒๕๕๑และระเบียบคณะกรรมการกำกับกิจการพลังงาน ว่าด้วยหลักเกณฑ์ วิธีการและเงื่อนไขในการขอรับใบอนุญาต และการอนุญาตการประกอบกิจการไฟฟ้าพลังงานหมุนเวียนพ.ศ. ๒๕๕๑ ให้ใช้ได้ต่อไปจนกว่าใบอนุญาตนั้นจะสิ้นอายุประกาศณ วันที่ ๔ ธันวาคม พ.ศ. ๒๕๕๑ดิเรกลาวัณย์ศิริประธานกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยการขอรับใบอนุญาตและการอนุญาตการประกอบกิจการพลังงาน(ฉบับที่ ๒) พ.ศ. ๒๕๕๗[๔]กฤษดายุทธ/ผู้จัดทำ๑๗ มิถุนายน๒๕๕๗[๑]ราชกิจจานุเบกษา เล่ม ๑๒๖/ตอนพิเศษ ๓ ง/หน้า ๑๔/๘ มกราคม ๒๕๕๒[๒] ข้อ๗ (๑) (ก) ๘) แก้ไขเพิ่มเติมโดยระเบียบคณะกรรมการกำกับกิจการพลังงานว่าด้วยการขอรับใบอนุญาตและการอนุญาตการประกอบกิจการพลังงาน(ฉบับที่ ๒) พ.ศ. ๒๕๕๗[๓] ข้อ๘ (๓) วรรคสอง เพิ่มโดยระเบียบคณะกรรมการกำกับกิจการพลังงานว่าด้วยการขอรับใบอนุญาตและการอนุญาตการประกอบกิจการพลังงาน(ฉบับที่ ๒) พ.ศ. ๒๕๕๗[๔]ราชกิจจานุเบกษา เล่ม ๑๓๑/ตอนพิเศษ ๘๖ ง/หน้า ๙/๒๗ พฤษภาคม ๒๕๕๗